text: [{"text_idx": "#000000", "text": "Fyri a\u00f0ru fer\u00f0 skipar Fo\u0301lkaheilsura\u0301\u00f0i\u00f0 fyri eini \u201cABC viku\u201d, i\u00f0 er i\u0301 viku 41 fra\u0301 7. oktober til 13. oktober. ABC vikan er komin i\u0301 lag, ti\u0301 altjo\u0301\u00f0a sa\u0301larheilsudagur er 10. oktober, og ti\u0301 er vikan eitt upplagt h\u00f8vi til at varpa ljo\u0301s a\u0301 ty\u0301dningin av at vera virkin, saman og hugbundin gj\u00f8gnum alla vikuna."}, {"text_idx": "#000001", "text": "Sa\u0301larlig heilsa er vi\u00f0komandi fyri \u00f8ll, b\u00e6\u00f0i sto\u0301r og sma\u0301 og fyri fo\u0301lk vi\u00f0 ella uttan sa\u0301larligar trupulleikar. Ta\u00f0 sny\u0301r seg um at gera naka\u00f0, fyri at var\u00f0veita og betra um go\u0301\u00f0a sa\u0301larliga heilsu. Hetta ynskja vit i\u0301 Bla\u0301a Krossi eisini at vera partur av."}, {"text_idx": "#000002", "text": "Umframt at vit h\u00f8vdu eitt kafe\u0301 kv\u00f8ld fyri ung i\u0301 Skjo\u0301linum og vo\u0301ru tilsta\u00f0ar a\u0301 sa\u0301larheilsu degnum i\u0301 \u00d8str\u00f8m, so hava vit eisini hongt ABC plakatir upp i\u0301 handlarnar hja\u0301 okkum. Eisin er ein ABC faldari i\u0301 handlunum har ta\u00f0 er m\u00f8guligt at lesa um verk\u00e6tlanina og um hvussu ein sja\u0301lvur kann betra um egna sa\u0301larheilsu. Eisini er ein faldari, i\u00f0 F\u00f8roya Ungdo\u0301msra\u0301\u00f0 (FUR), Fo\u0301lkaheilsura\u0301\u00f0i og I\u0301SF hava gj\u00f8rt. Hesin faldarin hevur i\u0301t\u00f8kiligar loysnir til ta go\u0301\u00f0u mo\u0301tt\u00f8kuna i\u0301 einum felagsskapi ella arbei\u00f0i. D\u00f8mir i\u0301 faldarinum eru fra\u0301 sko\u0301tunum, fimleiki, dramaverksta\u00f0i og einum endurny\u0301tsluhandli."}, {"text_idx": "#000004", "text": "I\u0301 heyst bjo\u0301\u00f0ar Ti\u0301tt Ru\u0301m eitt tilbo\u00f0 til foreldur, sum eru i\u0301 barsil vi\u00f0 pinkub\u00f8rnum. Talan er um o\u0301keypis bo\u0301lk t..."}, {"text_idx": "#000017", "text": "Les meira um okkara cookie politikk her"}]